**Nemesvámos Község Önkormányzata**

(8248 Nemesvámos, Fészek utca 7.)

***KÖZBESZERZÉSI DOKUMENTUM***

3. kötet

***Szerződéstervezet***

a **„Vásártér és hűtőház építés”**

tárgyú közbeszerzési eljáráshoz

**Vállalkozási szerződés**

**Vásártér és hűtőház építés**

**tárgyban**

amely létrejött egyrészről a

**Nemesvámos Község Önkormányzata**

Székhely: 8248 Nemesvámos, Fészek utca 7.

PIR azonosító: 430289

Adószáma: 15430283-2-19

Statisztikai számjel: 15430283-8411-321-19

ÁHTI: 722876

Fizetési számla száma: ………………………..

Képviseli: Sövényházi Balázs polgármester

E-mail: [jtitkar@nemesvamos.hu](mailto:jtitkar@nemesvamos.hu)

mint megrendelő (továbbiakban: „**Megrendelő**”),

másrészről a (z)

………………………..

Székhely: ………………………..

Cégjegyzékszáma: ………………………..

Adószáma: ………………………..

Fizetési számla száma: ………………………..

KSH száma: ………………………..

Képviseli: ………………………..

mint vállalkozó (a továbbiakban: „**Vállalkozó**”, együttesen mint: **„Felek**”, önállóan a másik nélkül: „**Fél**”)

között az alulírott helyen és időpontban a következő feltételekkel:

1. Preambulum
   1. Felek rögzítik, hogy a Megrendelő, mint ajánlatkérő 2019. július ….. napján „**Vásártér és hűtőház építés**” elnevezéssel közbeszerzési eljárást indított (a továbbiakban: „**Közbeszerzési Eljárás**”) a Közbeszerzésekről szóló 2015. évi CXLIII. törvény (a továbbiakban: „**Kbt**.”) 115. § -ában rögzített feltétel fennállása alapján.
   2. A Közbeszerzési Eljárás vonatkozásában legjobb ár-érték arányú érvényes ajánlatot a Vállalkozó nyújtotta be, amelynek következtében a Közbeszerzési Eljárás nyerteseként a Megrendelő a Vállalkozót hirdette ki 2019. július ….. napján.
   3. Fentiekre való tekintettel Felek megkötik a jelen szerződést (a továbbiakban: „**Szerződés**”) azzal, hogy a Közbeszerzési Eljárás (i) eljárást megindító felhívása (a továbbiakban: „**Felhívás**”, 1.1. számú melléklet), (ii) közbeszerzési dokumentumai (a továbbiakban: „**Közbeszerzési Dokumentumok**”, 1.2. számú melléklet) és (iii) a Vállalkozó ajánlata (a továbbiakban: „**Ajánlat**”, 1.3. számú melléklet) a jelen Szerződés mellékletét képzik (a Felhívás, a Közbeszerzési Dokumentumok, valamint az Ajánlat a továbbiakban együttesen: „**Közbeszerzési** **Eljárás** **Iratanyaga**”) azzal, hogy (1) az iratok fizikailag nem kerülnek a Szerződéshez csatolásra, tekintettel arra, hogy azok mind a Megrendelő, mind a Vállalkozó rendelkezésére állnak, valamint (2) az iratok közötti ellentmondás esetén a jelen mondatban meghatározott sorrendben fognak érvényesülni az egyes dokumentumok rendelkezései a jelen Szerződés értelmezése során.
   4. Annak okán, hogy a jelen Szerződést a Felek a Közbeszerzési Eljárás alapján kötötték meg, a Felek kijelentik, hogy teljes megállapodásukat nem kizárólag a jelen Szerződés törzsszövege tartalmazza.
   5. A Közbeszerzési Eljárás Iratanyagát úgy kell tekinteni, mint amelyek a jelen Szerződés elválaszthatatlan részét képezik.
2. **A Szerződés tárgya**
   1. A jelen Szerződés aláírásával a Megrendelő megrendeli, a Vállalkozó pedig elvállalja a Közbeszerzési Eljárás tárgyának, azaz Vásártér és hűtőház kialakításának a Közbeszerzési Eljárás során rögzített tartalom, valamint a hatályos és irányadó jogszabályok és a vonatkozó szabványok szerinti megvalósítását a jelen Szerződésben rögzített feltételeknek megfelelően.
   2. Felek megállapodnak, hogy amennyiben a jelen Szerződés tárgyának a megvalósításához bármilyen engedély, illetve hozzájárulás beszerzése szükséges, úgy ezek szükségességéről a Vállalkozó haladéktalanul tájékoztatja a Megrendelőt (ezen tájékoztatási kötelezettség értelemszerűen nem vonatkozik a Megrendelő által esetlegesen átadott, vagy beszerzett engedélyekre, valamint hozzájárulásokra).
   3. Felek rögzítik, hogy amennyiben a jelen Szerződés tárgyának a megvalósításához bármilyen engedély, illetve hozzájárulás beszerzése szükséges úgy ezek beszerzése a Vállalkozó feladatát képzi azzal, hogy amennyiben ahhoz a Megrendelő bármely nyilatkozata vagy egyéb közreműködése szükséges, úgy a Megrendelő köteles a Vállalkozó felhívására ezen együttműködési kötelezettségének ésszerű időn belül eleget tenni, vagy ennek megtagadását indokolni.
   4. Felek megállapodnak, hogy amennyiben a teljesítés használatbavételéhez, vagy azzal kapcsolatosan bármilyen egyéb okból hatósági, vagy más harmadik féltől származó hozzájárulás, vagy engedély beszerzése szükséges, úgy a hozzájárulást, valamint az engedélyt a teljesítési határidő lejártáig a Vállalkozó köteles beszerezni.
   5. Felek megállapodnak, hogy a teljesítéshez szükséges, a Vállalkozó által beszerzendő engedélyek, illetve hozzájárulások beszerzésének esetleges költségei a Vállalkozói Díj részét képzik.
   6. Felek a munkálatok tételes meghatározását csatolják a jelen Szerződéshez, mint annak 2. számú melléklete.

Felek rögzítik, hogy a 2. számú melléklet megegyezik a Közbeszerzési Dokumentumok 2. kötetének teljes tartalmával (a továbbiakban: „**Műszaki** **Leírás**”) leszámítva azt, hogy a költségvetést csak beárazott formátumban és külön csatolják, mint a jelen Szerződés 3. számú melléklete (Felek rögzítik, hogy a beárazott költségvetés megegyezik a Vállalkozó által benyújtott ajánlatban található költségvetés tartalmával, figyelembe véve a Közbeszerzési Eljárás során történt esetleges változásokat).

* 1. Felek a félreértések elkerülése végett kifejezetten rögzítik, hogy a Vállalkozó teljesítése meg kell, hogy feleljen valamennyi hatályos és irányadó jogszabályi előírásnak, illetve követelménynek.

1. **A teljesítés helyszíne**
   1. Felek a jelen Szerződés tárgyának a teljesítési helyszínét az alábbiakban határozzák meg:

Nemesvámos, 0112/54 helyrajzi számú ingatlan

* 1. Felek a feladatok részletes teljesítési helyszínét a Műszaki Leírásban határozzák meg.

1. **A Szerződés időtartama és hatálya**
   1. Felek rögzítik, hogy a jelen Szerződést határozott időtartamra kötik annak hatálybalépésétől az egyes Feleket terhelő valamennyi kötelezettség maradéktalan teljesítéséig.
   2. Jelen Szerződés azon a napon lép hatályba, amikor azt mindkét Fél érvényesen aláírta.
2. **A teljesítés határideje**
   1. Felek megállapodnak, hogy Vállalkozó a Szerződésben rögzített feladatokat a jelen Szerződés hatálybalépésétől számított 4 hónapon belül köteles maradéktalanul teljesíteni (amennyiben az utolsó nap munkaszüneti napra esik úgy az azt követő első munkanap).
   2. Felek a Polgári Törvénykönyvről szóló 2013. évi V. törvény (a továbbiakban: „**Ptk.**”) 6:247. § (2) bekezdésének megfelelően rögzítik, hogy a Vállalkozó határidőben teljesít amennyiben legkésőbb az utolsó napon megkezdődik a jelen Szerződésben rögzített átadás-átvételi eljárás, vagy amennyiben a Vállalkozó biztosítja, hogy az átadás-átvételi eljárás megkezdődhessen legkésőbb az utolsó napon, de annak megkezdésére az érdekkörén kívül felmerülő olyan okból nem kerül sor, amelynek elhárítása észszerűen nem várható el a Vállalkozótól.
   3. Megrendelő korábbi teljesítést elfogad.
   4. Vállalkozónak a teljesítés során bekövetkezett, a teljesítés késedelmét eredményező körülményeket, valamint azok időtartamát fel kell jegyeznie és ezekről haladéktalanul tájékoztatnia kell a Megrendelőt.
3. **A teljesítés**
   1. Felek rögzítik, hogy a Vállalkozó a jelen Szerződés szerinti feladatait szerződésszerűen, teljes körűen, műszakilag és minőségileg kifogástalan kivitelben, a vonatkozó magyar előírásoknak, műszaki szabványoknak, valamint a technika mai állásának megfelelően, határidőben egy szakvállalat gondosságával látja el és teljesíti, az ehhez szükséges esetleges hatósági engedélyeket beszerzi, illetve valamennyi egyéb Szerződéses kötelezettségét szerződésszerűen teljesíti.
   2. A Vállalkozó a fentiek mellett kifejezett kötelezettséget vállal a jelen Szerződés aláírásával arra, hogy a teljesítésével összefüggő jótállási és szavatossági kötelezettségének maradéktalanul eleget tesz.
   3. A jelen Szerződésben meghatározott munka elvégzése akkor tekinthető teljesítettnek, ha a Megrendelő által jóváhagyott tervdokumentáció alapján a munka hiány és hibamentesen elkészült és azt a Vállalkozó a Megrendelőnek a műszaki átadás-átvételi eljárás keretében átadta, illetve az átvételhez valamennyi esetlegesen érintett közmű üzemeltető és szakhatóság hozzájárult, illetve egyéb esetlegesen szükséges engedélyek és hozzájárulások rendelkezésre állnak.
   4. Felek a teljesítés vonatkozásában különösen irányadónak tekintik az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól 322/2015. (X. 30.) Korm. rendelet (a továbbiakban: „**322/2015. (X. 30.) Kormányrendelet**”) vonatkozó rendelkezéseit.
   5. Vállalkozónak a teljesítés során bekövetkezett, a teljesítés módosítását eredményező körülményeket, valamint azok időtartamát fel kell jegyeznie és ezekről haladéktalanul tájékoztatnia kell a Megrendelőt.
4. **Vállalkozói díj**
   1. Felek rögzítik, hogy a Vállalkozói Díj tartalmazza a 2. pontban szereplő munkának és feladatoknak a teljes műszaki tartalmára vonatkozó és a teljesítési határidőre történő szerződésszerű teljesítésének valamennyi díját és költségét.
   2. Felek a Közbeszerzési Eljárás vonatkozásában benyújtott ajánlat tartalmának megfelelően Vállalkozói Díjat az alábbi **egyösszegű átalányárban** határozzák meg:

**nettó ………………………………….,-** (azaz **………………………………….**) **Ft + ÁFA, amely bruttó ………………………………….,-** (azaz ………………………………….) Ft

(a továbbiakban: „**Vállalkozói Díj**”)

* 1. Vállalkozó a fentiekben meghatározott Vállalkozói Díjon kívül többletköltséget nem érvényesíthet.

1. **A teljesítés igazolása és egyéb fizetési feltételek**
   1. A finanszírozás módja:

A jelen Szerződés szerinti kifizetések a VP6-7.2.1-7.4.1.3-17 azonosítószámú „Helyi termékértékesítést szolgáló vásártér és hozzá kapcsolódó hűtőház létesítése Nemesvámoson” tárgyú projekt alapján kerülnek kifizetésre.

A jelen Szerződés szerinti kifizetések utófinanszírozás útján kerülnek kifizetésre.

A Szerződés tárgya 85,000000 % Európai Uniós támogatásból és 15,000000 % önerőből önerőből valósul meg.

* 1. A teljesítés igazolása:

A teljesítés igazolására a Kbt. 135. § (2) bekezdésének a rendelkezései az irányadóak.

A 322/2015. (X. 30.) Kormányrendelet 31. § -ában foglalt rendelkezések értelmében az ellenszolgáltatás kifizetésére csak az adott munkára, munkarészre vonatkozó teljesítésigazolás kiállítását követően kerülhet sor.

* 1. Tartalékkeret:

A Megrendelő az eljárásban tartalékkeretet nem biztosít.

* 1. Előleg:
     1. Tekintettel arra, hogy a Közbeszerzési Eljárás tárgyát építési beruházás képezte és a teljesítési határidő meghaladja a 2 hónapot Vállalkozó - a Kbt. 135. § (7) bekezdésében foglaltaknak megfelelően - a teljes (tartalékkeret és általános forgalmi adó nélkül számított) nettó ellenszolgáltatás 5 % -ának megfelelő, de legfeljebb 75.000.000,- (azaz hetvenötmillió) forint összegű előleg kifizetését kérte.
     2. A Vállalkozó által igényelt előleg összege:

………………………………….,- (azaz ………………………………….) Ft.

* + 1. Előleggel való elszámolás:

Az előleg összege a résszámlákban kerül arányosan elszámolásra (azaz a számláknak az előleg összegével arányosan csökkentett összege kerül ténylegesen kifizetésre) azzal, hogy az előleg és a részszámlák alapján történő kifizetések összértéke nem lehet kevesebb a Szerződés áfa nélkül számított értékének 70 százalékánál.

* 1. Számlázás:
     1. A Megrendelő 1 db előlegszámla, 3 db részszámla és 1 db végszámla benyújtását teszi lehetővé a Szerződés időtartama alatt, a Megrendelő által teljesítésigazolással elismert Szerződés szerinti teljesítés százalékos arányának megfelelően azzal, hogy:
  + az első részszámla kibocsátására az áfa nélkül számított teljes Szerződéses ellenérték 25 % -át elérő teljesítés esetén kerül sor;
  + az előlegszámla és a részszámlák alapján történő kifizetések összértéke nem lehet kevesebb az áfa nélkül számított teljes Szerződéses érték 70 % -ánál; továbbá
  + a részszámla összegét a Megrendelő által teljesítésigazolással elismert Szerződés szerinti teljesítés mértékének megfelelően kell meghatározni, úgy, hogy a részszámla szerinti nettó ellenszolgáltatás a Szerződés megvalósult értékét nem haladhatja meg.
    1. Felek rögzítik, hogy a részszámlák kibocsátásának feltétele a Vállalkozó megfelelő készre jelentése, amelyet a Megrendelő – az adott esetben és saját diszkrecionális jogkörében meghozott döntése alapján lefolytatott ellenőrzését követően – jóváhagy.
    2. Felek rögzítik, hogy a fentiek szerinti ellenőrzés kizárólag arra irányul, hogy a Megrendelő meggyőződhessen arról, hogy a részszámla kiállításának feltételei fennállnak-e, illetve hogy az ilyen ellenőrzést követően kiadott Megrendelői jóváhagyás semmilyen körülmény alatt nem tekinthető az addig elvégzett feladatoknak a Megrendelő által történő átvételének.
    3. Felek megállapodnak, hogy amennyiben a Megrendelő a részszámla kibocsátását külön ellenőrzés nélkül hagyja jóvá, úgy ezen körülményt nem lehet úgy értelmezni, hogy a Megrendelő a Vállalkozó által addig elvégzett feladatokat átvette volna.
    4. Felek rögzítik továbbá, hogy a végszámla kiállítására kizárólag a hiánypótlás-mentes átadás-átvételi eljárás befejezését követően kerülhet sor.
  1. Fizetési határidő:

A számla fizetési határideje:

A számla fizetési határideje a Kbt. 135. § (3) bekezdése értelmében a Ptk. 6:130. § (1) – (2) bekezdéseiben rögzítettek szerint alakul, leszámítva ha a Szerződés teljesítéséhez alvállalkozó kerül bevonásra, amely esetben a Szerződés szerinti kifizetések a 322/2015. (X. 30.) Kormányrendelet 32/A. § -ában rögzítetteknek megfelelően történnek.

Az előlegszámla fizetési határideje:

Az előleg kifizetésére a 322/2015. (X. 30.) Kormányrendelet 30. § -ában foglalt rendelkezéseket tekintik irányadónak.

* 1. Egyéb előírások:
     1. Megrendelő rögzíti, valamint a jelen Szerződés aláírásával a Vállalkozó tudomásul veszi, hogy a jelen Szerződés szerinti kifizetések a 322/2015. (X. 30.) Kormányrendelet 32/B. § szerint kell eljárni.
     2. A Szerződéskötés és a kifizetések valutaneme magyar forint (HUF).
     3. A Szerződés szerinti kifizetések átutalással kerülnek teljesítésre.
  2. A finanszírozás tekintetében irányadó jogszabályok:
  + Ptk.;
  + Kbt.;
  + 322/2015. (X. 30.) Kormányrendelet;
  + A 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI.05.) Korm. rendelet;
  + általános forgalmi adóról szóló 2007. évi CXXVII. törvény
  + az adózás rendjéről szóló 2017. évi CL. törvény;
  + a számvitelről szóló 2000. évi C. törvény.

1. **Jótállás és szavatosság**
   1. A Vállalkozó a Szerződés szerinti valamennyi teljesítése(i) vonatkozásában a kötelező 12 hónap jótállási időn felül ……………………………… hónap többletjótállás időtartamot vállal.

A jótállás időtartamát a megkötésre kerülő Szerződés szerinti hiánypótlásmentes műszaki átadás-átvételi eljárás lezárultának napjától kezdődően kell számítani.

* 1. A Vállalkozó továbbá szavatolja, hogy a munka vagy annak bármely része mentes a gyártás, a felhasznált anyagok és a kivitelezett munka bármilyen hibájától.
  2. A Vállalkozó részéről elvégzett munkákra a Közbeszerzési Eljárás megindításakor érvényben lévő szavatossági rendelkezések vonatkoznak.
  3. A Megrendelő köteles a szavatossági vagy a fentiekben vállalt jótállási időtartamon belül jelentkező hibákat, illetve kifogásait a Vállalkozóval az észlelést követő 3 napon belül közölni a kapcsolattartásra irányadó Szerződéses rendelkezések figyelembevételével.
  4. Hibabejelentés alapján, annak kézhezvételétől számított 5 napon belül a Vállalkozó köteles helyszíni hibavizsgálatot tartani és ezt követő 48 órán belül állásfoglalását írásban (kép és / vagy videó anyaggal alátámasztva) közölni a Megrendelővel. Az állásfoglalásában a Vállalkozó ismerteti azokat az intézkedéseket, amelyeket a hiba haladéktalan kiküszöbölése érdekében szükséges megtenni, beleértve a hiba megszüntetésének tervezett időpontját. Vállalkozó a hibaelhárítást csak akkor jogosult megkezdeni ha a Megrendelő a vonatkozó állásfoglalását jóváhagyta. A Vállalkozó köteles az elvégzett javításról kiadott igazolás 1 példányát a Megrendelő részére megküldeni.
  5. Amennyiben a Vállalkozó a bejelentett hibát jogszerű kötelezettsége esetén nem szünteti meg / javítja ki vagy azt nem vállalja, a Megrendelő jogosult harmadik személlyel elvégeztetni, és a javítás költségeit a Vállalkozóval megfizettetni.

1. **A Szerződést megerősítő mellékkötelezettségek**
   1. Késedelmi kötbér:
      1. Amennyiben a Vállalkozó a jelen Szerződés szerinti bármilyen határidővel felelősségi körébe eső okra visszavezethetően késedelembe esik, úgy az adott határidő lejártától az elismert teljesítési időpontjáig terjedő időszakra vonatkozólag késedelmi kötbért köteles megfizetni a Megrendelő részére (a továbbiakban: „**Késedelmi Kötbér**”).
      2. A késedelmi kötbér alapja: **nettó ajánlati ár**.
      3. A késedelmi kötbér mértéke: **0,5 % / naptári nap**.
      4. A késedelmi kötbér maximális összege: **egyenlő a meghiúsulási kötbér felső összeghatárával**.
      5. A Késedelmi Kötbér a késedelembe esés időpontjától az elismert / igazolt teljesítés elismerésének időpontjáig terjedő időszakra esedékes.
      6. A Késedelmi Kötbér megfizetése nem mentesíti a Vállalkozót Szerződéses kötelezettségei teljesítése alól.
   2. Meghiúsulási kötbér:
      1. Amennyiben a jelen Szerződés a Vállalkozónak a felelősségi körébe eső okból meghiúsul, úgy a Vállalkozó meghiúsulási kötbért köteles a Megrendelőnek megfizetni (a továbbiakban: „**Meghiúsulási** **Kötbér**”).

* + 1. A Meghiúsulási Kötbér alapja: **nettó ajánlati ár**.
    2. A Meghiúsulási Kötbér mértéke: **20 %**.
    3. A Meghiúsulási Kötbért a Vállalkozó a meghiúsulásról szóló értesítés kézhezvételét követő 15 napon belül köteles átutalással megfizetni.
    4. Megrendelő különösen, de nem kizárólagosan a Vállalkozó felelősségi körébe eső meghiúsulási oknak tekintheti amennyiben a Vállalkozó súlyos Szerződésszegést követ el.
    5. A Meghiúsulási Kötbér megfizetése nem érinti a Feleknek a meghiúsulás időpontjáig esetlegesen már teljesített szolgáltatásaival való elszámolás kötelezettségét.
  1. A kötbér megfizetése
     1. Amennyiben a Vállalkozónak kötbérfizetési kötelezettsége merül fel, úgy a Megrendelő a kötbér összegével csökkentve fizeti ki a Vállalkozó aktuális/esedékes számláját, figyelemmel ugyanakkor a Kbt. 135. § (6) bekezdésben foglaltakra (beszámítás).
     2. Amennyiben a Vállalkozó a kötbérfizetési kötelezettségének elismerését jogszerűtlenül megtagadja, a Megrendelő jogosult érvényesíteni vele szemben minden e kötelezettsége megszegéséből eredő károkat, költségeket, elmaradt hasznokat, különös tekintettel a Felektől elvárt együttműködési kötelezettség megsértésére és a jóhiszemű magatartás tanúsításának elmaradására.

1. **Szerződésszegés, felmondás**
   1. Felek rögzítik, hogy mindkét Fél a jelen Szerződés teljesítése során a jelen Szerződés rendelkezéseinek megfelelően köteles eljárni és tartózkodni kötelesek a Szerződés rendelkezéseinek megszegésétől.
   2. Felek rögzítik továbbá, hogy a Vállalkozó által elkövetett súlyos szerződésszegésnek minősül amennyiben:
   * a Vállalkozó a Szerződés időtartama alatt a Felhívásban meghatározott kizáró okok hatálya alá esik;
   * a Vállalkozó a Szerződés időtartama alatt összesen 40 napot meghaladó késedelembe esik;
   * a Szerződés alapján a Vállalkozó által megfizetendő kötbérek összege eléri a meghiúsulási kötbér összegét;
   * a Vállalkozó a teljesítését jogszerűtlenül megtagadja;
   * a Vállalkozó teljesítése a Megrendelő által tűzött póthatáridő lejártakor sem felel meg a jelen Szerződésben, valamint a Műszaki Leírásban rögzítetteknek;
   * a Vállalkozó a jelen Szerződés teljesítésére részben vagy egészben képtelenné válik.
   1. Felek rögzítik, hogy a Vállalkozó által elkövetett súlyos szerződésszegés esetén a Megrendelő azonnali hatállyal jogosult a jelen Szerződést felmondani.
   2. Amennyiben a Megrendelő a Vállalkozó súlyos szerződésszegése miatt mondja fel a jelen Szerződést, úgy a Vállalkozó Meghiúsulási Kötbért köteles a Megrendelőnek megfizetni.
2. **Megrendelő jogai és kötelezettségei**
   1. A Megrendelő a jelen Szerződésben vállaltak teljesítéséhez a teljes munkaterületet a Szerződés hatálybalépését követő 8 napon belül Vállalkozó részére munkavégzésre alkalmas állapotban a munkavégzés céljából rendelkezésére bocsátja. A munkaterület átadás-átvétele építési naplóban, vagy annak elválaszthatatlan mellékletét képező jegyzőkönyvben történik. A naplóban a Felek képviselői rögzítik a munkaterület átadásával kapcsolatban teendő esetleges intézkedéseiket és az együttműködés részletes feltételeit.
   2. A Megrendelő folyamatos műszaki ellenőrzést biztosít.
   3. A Megrendelő műszaki ellenőre a Vállalkozó által az építőipari kivitelezési tevékenységről szóló 191/2009. (IX. 15.) Korm. rendelet (a továbbiakban: „**191/2009. (IX. 15.) Korm. rendelet**”) alapján vezetett építési naplót (a továbbiakban: „**Építési Napló**”) bármely időpontban ellenőrizheti, de legalább 5 munkanaponként köteles azt ellenőrizni. Az ellenőrzés megtörténtének igazolására a műszaki ellenőr az építési naplót szignálja.
   4. Amennyiben a Vállalkozó a rögzített teljesítési határidőre a munkát nem tudja elkészíteni, vagy nem a szerződött minőségben készíti el, úgy a Megrendelő 30 nap elteltével jogosult a munkát harmadik személlyel elkészíttetni a Vállalkozó költségére és az ebből származó (többlet)költségeket Vállalkozó részére áthárítani, valamint a munka nem, hibás vagy késedelmes teljesítéséből eredő kárát a Vállalkozó köteles Megrendelő részére megtéríteni. A Megrendelő ezzel egyidejűleg jogosult a Szerződést azonnali hatállyal felmondani azzal, hogy a Vállalkozónak az okozott (többlet)költségek megtérítésére, valamint a kötbér fizetésére vonatkozó kötelezettségét nem érinti, hogy a Megrendelő él-e felmondással vagy sem.
   5. A Megrendelő csak hiány és hibamentes teljesítés átvételére köteles.
3. **Vállalkozó jogai és kötelezettségei**
   1. Pénzügyi ütemterv átadása
      1. A Vállalkozó a jelen Szerződés aláírását követő 5 napon belül átadja a Megrendelőnek a jelen Szerződés tárgyát képző kivitelezési munkálatokra vonatkozó pénzügyi ütemtervét, amelyben rögzíti az egyes számlák tervezett összegét, illetve kiállítási határidejét.
      2. Felek a pénzügyi ütemtervet a jelen Szerződés 5. számú mellékleteként csatolják.
   2. Műszaki ütemterv átadása
      1. A Vállalkozó a jelen Szerződés aláírását követő 5 napon belül átadja a Megrendelőnek a jelen Szerződés tárgyát képző kivitelezési munkálatokra vonatkozó műszaki ütemtervét, amelyben rögzíti az ellátandó feladatok megvalósulásának ütemezését.
      2. Felek a műszaki ütemtervet a jelen Szerződés 6. számú mellékleteként csatolják.
   3. A Vállalkozó a Szerződés tárgyát képező munkákat a Közbeszerzési Eljárás Iratanyagában, valamint a jelen Szerződésben rögzített feltételek szerint köteles elvégezni.
   4. A kivitelezés általános rendjét a Vállalkozó a Megrendelővel egyeztetni köteles.
   5. A Vállalkozó a munkaterületet minden munkaszüneti nap előtt köteles balesetveszély mentes és lehetőség szerint rendezett állapotba hozni.
   6. A Vállalkozó a munkaterület átadás-átvételének időpontjától köteles az Építési Naplót megnyitni és vezetni, azt a műszaki ellenőr számára mindenkor hozzáférhetővé tenni. Az Építési Naplóba bejegyzést az ellenőrzésre jogosultak, a helyszíni megbízottak közül pedig azok tehetnek, akiknek a neve a naplóban feltüntetésre került.
   7. A Vállalkozó köteles a kivitelezés megkezdése előtt, jól látható helyen az építőipari kivitelezési tevékenységről szóló 191/2009. (IX.5.) Korm. rendelet 5. § (6) bekezdés szerinti táblát elhelyezni.
   8. A Vállalkozó a beépített anyagok, szerelvények minőségét az érvényes jogszabályok és szabványok szerint vállalja, és azt a hatályos rendelet szerint Építőipari Műszaki Engedéllyel, megfelelőségi igazolással igazolja, valamint azokért a kötelező alkalmassági idő alatt szavatol. A megvalósulási dokumentációt a Vállalkozó 3 példányban a Megrendelőnek átadja.
   9. A Vállalkozó köteles a saját tevékenységéből származó hulladékot folyamatosan összegyűjteni, és a munkaterületről hivatalos lerakóhelyre elszállítani. Az ebből eredő költségeket a Vállalkozó viseli. A Vállalkozó viseli továbbá az esetlegesen jelentkező felszíni víztelenítési költségeket.
   10. A Vállalkozó a tervekben egyértelműen feltüntetett munkaterületre, annak környezetére illetve a megnyitandó munkaárokra eső meglévő közmű- és egyéb vezetékeket köteles megvédeni, elszennyeződésüket megakadályozni, épségüket megóvni, valamint az állag megóvása érdekében teendő intézkedésekről a Megrendelőt értesíteni.
   11. A Vállalkozó köteles a Szerződés teljesítését akadályozó valamennyi körülményről a Megrendelőt haladéktalanul írásban értesíteni és – amennyiben annak elhárítása nem tűr halasztást, vagy egyébként a Megrendelő érdekében szükséges –saját hatáskörében eljárni azok elhárítása érdekében.

A Vállalkozó a munkaterületen felelős műszaki vezető személyében állandó műszaki képviseletet biztosít.

* 1. A Vállalkozó minden körülmények között felelősséget vállal a személyzetéért és alvállalkozóiért a Megrendelővel és valamennyi hatósággal szemben, továbbá a harmadik személynek okozott kárért. A Vállalkozó a Szerződés teljesítése során kizárólag vele, illetve alvállalkozójával munkavégzésre irányuló érvényes jogviszony alapján foglalkoztatott személyeket vehet igénybe. A Vállalkozó kifejezetten kötelezi magát, hogy gondosan betartja az alkalmazandó társadalombiztosítási előírásokat és jogszabályokat, és fizeti valamennyi, a közvetlenül általa foglalkoztatott munkavállalók alkalmazásának következtében adódó költségeket és adót.
  2. A munkavégzésben résztvevők csak egységes megkülönböztethető munkaruhában lehetnek jelen a munkaterületen.
  3. A Vállalkozó a kivitelezés megkezdése előtt a munkaterület és környezete meglévő állapotáról 2 példány videofelvételt és / vagy fényképfelvételt készít, amelynek 1 példányát a Megrendelőnek átadja a munka megkezdését megelőzően.
  4. Az eltakarásra kerülő munkarészről az eltakarást megelőző 3 nappal a Vállalkozó írásban értesíti a Megrendelő által megjelölt Műszaki ellenőrt, megjelölve az eltakarás időpontját.
  5. A Vállalkozó köteles munkáját olyan elvárható gondossággal megszervezni, hogy minden előre látható akadály időben megszüntethető legyen, és ennek érdekében a Megrendelő figyelmét ezen akadályoztatásokra időben felhívja.
  6. A Vállalkozó köteles az állag-, vagyon és életvédelem tekintetében minden szükséges intézkedést megtenni. Vállalkozó ennek elmulasztásából vagy a nem szakszerű munkavégzésből eredő személyi és vagyoni károkért teljes körű felelősséggel felel.
  7. Amennyiben a kivitelezés közelében a kiviteli munka által veszélyeztetett épület helyezkedik el, arról a Vállalkozó a munkahely átvétele előtt állagfelvételt készíttet és annak 1 példányát Megrendelő részére a munkák megkezdése előtt átadja.
  8. A Vállalkozó felel minden, a munkavégzése során vagy azzal összefüggésben okozott kárért.
  9. A Vállalkozó a terv szerinti, illetve az ajánlatában megjelölt egyenértékű anyagok beépítését vállalja.
  10. A Vállalkozó a beépített anyagok, szerelvények minőségét az érvényes jogszabályok és szabványok szerint vállalja, és azt megfelelően, utólag is igazolható módon igazolja.
  11. A kialakított létesítménnyel kapcsolatosan esetlegesen szükséges valamennyi engedély, illetve hozzájárulás beszerzése a Vállalkozó feladata.

1. **Munka- és tűzvédelem**
   1. A Vállalkozó a Szerződéses tevékenysége alatt folyamatosan köteles teljes körűen, a saját felelős hatáskörében az érvényes munka- és tűzvédelmi előírásokat betartani és betartatni, az általa foglalkoztatottak és alvállalkozói részére a munkavédelmi előírások szerinti egészségügyi vizsgálatokat elvégeztetni, a munkavédelmi oktatásokat megtartani, a szükséges védelmi és biztosító eszközöket rendelkezésre bocsátani, alkalmazni és használatukat folyamatosan ellenőrizni.
   2. Amennyiben a Vállalkozó a Megrendelő munka- és tűzvédelemmel kapcsolatos utasításait azonnal nem hajtja végre, úgy a Megrendelőnek joga van a munka és tűzvédelmi hiányosságokat a Vállalkozó költségére megszüntetni. A Vállalkozó e körben fennálló utasítási joga, annak gyakorlása vagy gyakorlásának elmaradása nem mentesíti a Vállalkozót a munka- és tűzvédelemmel kapcsolatos felelőssége alól.
   3. A Vállalkozó köteles az építési munkahelyeken és az építési folyamatok során megvalósítandó minimális munkavédelmi követelményekről szóló 4/2002. (II. 20.) SzCsM-EüM együttes rendelet 10. §-a szerint biztosítani az építési munkahely minimális követelményeit, illetőleg gondoskodni a munkaterület munka-, tűz-, környezet- és vagyonvédelméről.
   4. A Vállalkozó baleset-, illetőleg életveszély fennállásakor annak azonnali megszüntetése érdekében, valamint káresemény esetén köteles haladéktalanul és önállóan intézkedni. E kötelezettsége megszegéséből, valamint a tevékenységéből vagy mulasztásából, illetőleg késedelméből eredően bárkinek okozott minden kárért a Vállalkozó teljes körűen felel.
   5. A Vállalkozó kizárólagosan és teljes körűen viseli a felelősséget a munkavégzésben résztvevők higiéniai és biztonsági feltételeinek minden eszközzel való biztosításáért, biztonságáért, az érvényben lévő jogszabályok által meghatározott higiéniai és biztonsági szabályok általuk való betartásáért.
2. **Káresetek**
   1. Káreset bekövetkezésekor minden esetben a lehető legrövidebb időn belül jegyzőkönyvet kell felvenni. A jegyzőkönyv felvételénél jelen kell lennie – lehetőség szerint – a károkozónak, esetleges tanúknak és a Vállalkozó képviselőjének (lehetőség szerint a felelős műszaki vezetőnek) is. Amennyiben a felelős műszaki vezető nem tartózkodik a munkaterületen, úgy a jegyzőkönyvben rögzített tényekre a jegyzőkönyv átvételét követő 24 órán belül a Vállalkozónak írásban reagálni kell. Ennek elmulasztása esetén a jegyzőkönyvben rögzített tények a későbbiekben általa nem kérdőjelezhetőek meg.
   2. A Vállalkozó köteles azonnal írásban jelenteni a Megrendelőnek, ha egy harmadik fél az ő teljesítésében károkat okozott.
   3. Amennyiben a Vállalkozónak a jelen Szerződés alapján rendelkezésére bocsátott munkaterületen az általa végzett tevékenységből eredően kár keletkezik és azt a Vállalkozó nem téríti meg, úgy a Megrendelő jogosult az okozott kár költségeit a Vállalkozói Díj esedékes részletéből levonni.
3. **Vis** **maior**
   1. Nem minősül szerződésszegésnek, ha a Felek egyikének sem felróható okból (vis maior) a Felek bármelyike nem tudja teljesíteni a Szerződésben foglalt kötelezettségeit. Vis maior körülménynek kell tekinteni azokat az előre nem látható és emberi erővel elháríthatatlan körülményeket (pl.: háború, országos sztrájk, földrengés, árvíz, terrorcselekmény, közúti baleset, stb.), amelyek nem függenek a Felek akaratától és közvetlenül akadályozzák az adott Felet a Szerződéses kötelezettsége teljesítésében.
   2. A Felek ellentétes írásbeli megállapodásának hiányában a Szerződéses határidő a vis maior időtartamával arányosan meghosszabbodik.
   3. A fenyegető vis maiorról és a vis maior bekövetkezéséről, várható időtartamáról a Felek egymást haladéktalanul, írásban tájékoztatni kötelesek.
   4. A késedelmes tájékoztatásból származó kárért a késedelmes tájékoztatásért felelős Fél felel.
4. **Átadás-átvétel:**
   1. A műszaki átadás-átvételről jegyzőkönyv készül, amely tartalmazza a megvalósulási terveket 3 példányban.
   2. Felek megállapodnak, és a Vállalkozó kifejezetten tudomásul veszi, hogy az átadás-átvételi eljárást a Vállalkozó kezdeményezi és szervezi.
   3. A Megrendelő az átadás-átvételi eljárásra minden olyan személyt jogosult meghívni, akinek a jelenléte álláspontja szerint indokolt (ez azonban nem jelenti azt, hogy a Megrendelőnek meg kell indokolnia, hogy kit miért hívott meg).
   4. Felek a Ptk. 6:247. § (2) bekezdésének megfelelően rögzítik, hogy az átadás-átvételi eljárás időtartama legfeljebb 30 nap.
   5. A Megrendelőnek joga van a műszaki átadás-átvételi jegyzőkönyvben a hiányosságok megszüntetésére vonatkozóan ésszerű határidőket megjelölni.
   6. Az átadás-átvételi jegyzőkönyvben foglalt megállapításokra a Vállalkozónak 3 napon belül írásban reagálnia kell, ennek elmulasztása akként értelmezendő, hogy a Vállalkozó elismeri a kifogásokat és egyetért a jegyzőkönyv megállapításaival.
   7. Felek megállapodnak, hogy a hiányosságok megszüntetésére meghatározott határidő lejártakor ismételt átadás-átvételi eljárást folytatnak le, amelynek határideje megegyezik a jelen Szerződés 17.4. pontjában meghatározott határidővel.
   8. Felek rögzítik, hogy az átadás-átvételi eljárást közös megegyezéssel a jelen Szerződés 17.4. pontjában rögzített határidőnél korábban is lezárhatják.
   9. Felek a Ptk. 6:247. § (3) bekezdésében foglaltaknak megfelelően rögzítik, hogy nem tagadható meg az átvétel a teljesítés olyan hibája miatt, amely, illetve amelynek kijavítása vagy pótlása nem akadályozza a rendeltetésszerű használatot.
5. **Felelősségbiztosítás**
   1. A Vállalkozó a jelen Szerződés megkötéséig a jelen Szerződés tárgyát képező valamennyi feladatára kiterjedően legalább **5.000.000,- Ft / kár** és legalább **20.000.000,- Ft / év** összegű, valamennyi Szerződéses feladatára kiterjedő felelősségbiztosítást köteles kötni vagy meglévő felelősségbiztosítását kiterjeszteni és azt, a jelen Szerződés hatályának végéig érvényben tartani.
   2. Vállalkozó köteles legkésőbb a jelen Szerződés megkötésekor a felelősségbiztosításról szóló kötvény eredeti példányát vagy közjegyző által hitelesített másolatát a Megrendelő rendelkezésére bocsátani. Amennyiben másolati példány került átadásra, úgy Vállalkozó köteles a biztosítási Szerződés egy eredeti példányát annak biztosító szervezettől történő átvételét követő 3 munkanapon belül átadni. A biztosítási kötvénynek a következő adatokat kell minimálisan tartalmaznia: a biztosító neve, a biztosítási kötvény száma, a kártérítési limit (Ft/káresemény), valamint a Megrendelőt, mint kedvezményezett megnevezése.
   3. Amennyiben a Vállalkozó elmulasztja érvényben tartani a fentiek szerinti biztosítást, vagy elmulasztja átadni a Megrendelőnek a fenti pont szerinti felelősségbiztosításról szóló kötvény eredeti példányát vagy közjegyző által hitelesített másolatát az előírt határidőre, a Megrendelő jogosult arra, hogy a felelősségbiztosítást megkösse és/vagy érvényben tartsa, valamint a biztosítási díjakat fizesse. Ebben az esetben a biztosítási díjat a Megrendelő jogosult levonni a Vállalkozó esedékes számlájából.
   4. A Vállalkozó köteles a biztosító(ka)t és a Megrendelőt értesíteni a jelen Szerződés tárgyát képező beruházás megvalósításának módjában, mértékében történt változásokról, és arról gondoskodni, hogy a biztosítások mindenkor összhangban legyenek a jelen Szerződés feltételeivel. A Vállalkozó a Megrendelő részére a biztosítások fenntartását időszakonként, Megrendelő kérésére a biztosítási díj megfizetésére vonatkozó, a biztosító által kiállított díjrendezettséget igazoló biztosítási fedezetigazolás másolatának bemutatásával is igazolni köteles.
   5. Amennyiben a jelen Szerződés tárgyát képező beruházással kapcsolatosan biztosítási esemény következik be, a Vállalkozó erről a biztosítót és a Megrendelőt is tájékoztatni köteles, továbbá a jelen Szerződés előírásain túl is köteles megtenni mindent a biztosítási Szerződésben írt feltételek érvényesítésére. A kárenyhítési kötelezettség a Vállalkozót terheli.
   6. A Vállalkozó köteles folyamatosan tájékoztatni a Megrendelőt a biztosítóval szembeni igényérvényesítési folyamata során történtekről, a dokumentumok másolati példányának megküldése mellett.
6. **Együttműködés és kapcsolattartás**
   1. A Felek a Szerződés teljesítése érdekében teljes körűen együttműködnek, annak legszorosabb és legrugalmasabb módját alakítják ki.
   2. A Felek kötelesek indokolatlan késlekedés nélkül értesíteni egymást minden olyan körülményről, amely a Szerződés teljesítésére kihatással lehet.
   3. A Felek jogaikat jóhiszeműen gyakorolják, vitáik megoldása érdekében egyezségre törekednek.
   4. A Megrendelő kijelölt képviselője a jelen Szerződés teljesítését figyelemmel kíséri, a Megrendelő elgondolásait, észrevételeit az egyeztetések során időben közli a Vállalkozóval.
   5. Kapcsolattartás módja

A jelen Szerződés eltérő rendelkezése hiányában joghatás csak a jelen pontban meghatározott módon megtörtént közléshez fűződhet.

A jelen Szerződés szerinti értesítések az alábbi esetekben és időpontokban tekintendők közöltnek:

* + 1. személyes kézbesítés esetén azonnal, az átvételi elismervényen - amely lehet az átadott okirat másolati példánya is, amelyen az átvevő Fél az átvétel tényét aláírásával elismeri - megjelölt napon, vagy
    2. futárszolgálat útján történő kézbesítés esetén a futárszolgálatnál rendszeresített formanyomtatványon a kézbesítés időpontjaként megjelölt napon, vagy
    3. tértivevényes ajánlott küldeményként történő kézbesítés esetén a feladóhoz visszaérkezett tértivevényen a kézbesítési időpontjaként megjelölt napon, illetőleg amennyiben a visszaérkezett tértivevény alapján a kézbesítés időpontja egyértelműen nem állapítható meg, a tértivevény feladóhoz történő visszaérkezésének napján. Amennyiben a tértivevényes ajánlott küldeményként megküldött értesítés „nem kereste”, „átvételt megtagadta”, illetőleg „a címzett ismeretlen helyre költözött” megjegyzéssel érkezik vissza a feladóhoz, és a küldeményen a címzettnek az alábbiakban megjelölt címe szerepel, az értesítés a feladást követő 5. munkanapon kézbesítettnek tekintendő, vagy
    4. faxüzenetként megküldött értesítés esetén a sikeres továbbítást igazoló, ún. visszaigazoláson jelzett napon, vagy
    5. e-mail üzenetként megküldött értesítés esetén az e-mail üzenetnek a címzett Fél SMTP szerverén történő áthaladásának időpontját (a továbbiakban: „**Áthaladás** **Időpontja**”) követő naptári napon. Az ellenkező bizonyításig az Áthaladás Időpontjának az e-mail üzenetben megjelölt ún. küldési időpontot kell tekinteni, kivéve, ha az e-mail üzenetben megjelölt küldési időpont nyilvánvalóan hibás. Ebben az esetben a tényleges Áthaladás Időpontját kell figyelembe venni, vagy
    6. amennyiben a címzett Fél a fenti alpontok bármelyike szerint megküldött értesítés átvételét megtagadja, az értesítés közöltnek tekintendő a megtagadás napján.
  1. A kapcsolattartásra kijelölt személyek:

A Felek a Megrendelő kapcsolattartásra jogosult képviselőit a jelen Szerződés 7. számú mellékletében rögzítik.

A Felek a Vállalkozó kapcsolattartásra jogosult képviselőit a jelen Szerződés 8. számú mellékletében rögzítik.

1. **A Szerződés módosítása**
   1. A Felek jelen Szerződést kizárólag írásban módosíthatják a Kbt. 141. § -ában rögzítetteknek megfelelően
   2. A Szerződés módosítását bármelyik Fél kezdeményezheti.
   3. A módosítás tárgyában született megállapodást minden esetben írásba kell foglalni.
   4. Felek megállapodnak, hogy a jelen Szerződés 7., valamint 8. számú mellékletében megjelölt személyekben bekövetkezett változásokat nem tekintik a jelen Szerződés módosításának, ettől függetlenül ezen változásokról a Felek haladéktalanul kötelesek értesíteni egymást.
2. **A Kbt. által előírt kötelező rendelkezések**
   1. Felek a Kbt. 138. § (3) bekezdésében foglaltaknak megfelelően rögzítik, hogy Vállalkozó a jelen Szerződés aláírásával egyidejűleg bejelenti a Megrendelőnek valamennyi olyan alvállalkozóját, amely részt vesz a jelen Szerződés teljesítésében, és – ha a megelőző Közbeszerzési Eljárásban az adott alvállalkozót még nem nevezte meg – a bejelentéssel együtt nyilatkozik arról is, hogy az általa igénybe venni kívánt alvállalkozó nem áll a Közbeszerzési Eljárásban előírt kizáró okok hatálya alatt.
   2. Felek a Kbt. 138. § (3) bekezdésében foglaltaknak megfelelően rögzítik, hogy Vállalkozó a Szerződés teljesítésének időtartama alatt köteles a Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt csatolni a saját, vagy az alvállalkozó arra vonatkozó nyilatkozatát, hogy az általa igénybe venni kívánt alvállalkozó nem áll a Közbeszerzési Eljárásban előírt kizáró okok hatálya alatt.
   3. Vállalkozó a teljesítéshez a Közbeszerzési Eljárásban az alkalmasságának igazolásában részt vett szervezetet a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasságának igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Vállalkozó e szervezet vagy szakember nélkül vagy a helyette bevont új szervezettel vagy szakemberrel is megfelel – amennyiben a Közbeszerzési Eljárásban az adott alkalmassági követelmény tekintetében bemutatott adatok alapján a Megrendelő szűkítette a Közbeszerzési Eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel – azoknak az alkalmassági követelményeknek, amelyeknek a Vállalkozó a Közbeszerzési Eljárásban az adott szervezettel vagy szakemberrel együtt felelt meg.
   4. Felek megállapodnak a Kbt. 143. § (1) bekezdésében foglaltaknak megfelelően, hogy a Megrendelő a jelen Szerződést felmondhatja, vagy – a Ptk.-ban foglaltak szerint – a Szerződéstől elállhat, ha:
      1. feltétlenül szükséges a Szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;
      2. a Vállalkozó nem biztosítja a 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy
      3. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a Szerződés nem semmis.
   5. Felek megállapodnak a Kbt. 143. § (2) bekezdésében foglaltaknak megfelelően, hogy a Megrendelő köteles a Szerződést felmondani, vagy – a Ptk.-ban foglaltak szerint – attól elállni, ha a Szerződés megkötését követően jut tudomására, hogy a Vállalkozó tekintetében a Közbeszerzési Eljárás során kizáró ok állt fenn, és ezért ki kellett volna zárni a Közbeszerzési Eljárásból.
   6. Felek megállapodnak a Kbt. 143. § (3) bekezdésében foglaltaknak megfelelően, hogy Megrendelő jogosult és egyben köteles a jelen Szerződést felmondani – ha szükséges olyan határidővel, amely lehetővé teszi, hogy a Szerződéssel érintett feladata ellátásáról gondoskodni tudjon –, ha
      1. a Vállalkozóban közvetetten vagy közvetlenül 25 %-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
      2. a Vállalkozó közvetetten vagy közvetlenül 25 %-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel.

A Felek rögzítik, hogy a Szerződés fentiek szerinti felmondása esetén a Vállalkozó a Szerződés megszűnése előtt már teljesített szolgáltatás Szerződésszerű pénzbeli ellenértékére jogosult.

* 1. A Megrendelő a Kbt. 136. § (1) bekezdésében rögzítetteknek megfelelően elírja, hogy a Vállalkozó
     1. nem fizethet, illetve számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;
     2. a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.
  2. A Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdése szerint az Állami Számvevőszék – a törvény 5. § (3)–(4) bekezdése szerinti ellenőrzési feladataival összefüggésben – ellenőrizheti az államháztartás alrendszereiből finanszírozott beszerzéseket és az államháztartás alrendszereihez tartozó vagyont érintő szerződéseket a Megrendelőnél, a Megrendelő nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a Szerződés teljesítéséért felelősek, továbbá a Szerződés teljesítésében közreműködőknél.

* 1. Szerződő Felek rögzítik, hogy Megrendelő a jelen Szerződést felmondhatja a Kbt. 143. § (1) bekezdés szerinti feltételek esetén, illetve köteles felmondani a Kbt. 143. § (2) bekezdés szerinti esetben.
  2. A jelen Szerződés 9. mellékletét képezi a külföldi adóilletőségű Vállalkozónak a Kbt. 136. § (2) bekezdésében foglaltak alapján adott arra vonatkozó meghatalmazása, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül. [Kizárólag külföldi adóilletőségű Vállalkozó esetén.]
  3. A nyertes ajánlat azon elemei, amelyek értékelésre kerültek az alábbiak:

|  |  |  |
| --- | --- | --- |
| **Értékelési résszempont** | **Megajánlás** | |
| Ajánlati ár (nettó Ft) |  | Ft |
| |  | | --- | | MV-É jogosultsággal rendelkező szakember (fő, minimum 0 fő, maximum 1 fő) | |  | fő |
| Többlet jótállás (hónap) |  | hónap |

Felek rögzíti, hogy a Vállalkozó által megajánlott szakember(ek) köteles(ek) folyamatosan felügyelni a kivitelezési munkálatokat és Megrendelői igény esetén beszámolni az elvégzett, folyamatban lévő és még elvégzendő munkálatokról.

1. **Átláthatóság**
   1. Az államháztartásról szóló 2011. évi CXCV. törvény (a továbbiakban: „**Áht.**”) 41. § (6) bekezdése értelmében, továbbá az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: „**Ávr.**”) 50. § (1a) bekezdése, illetőleg a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint a Vállalkozó képviselője úgy nyilatkozik, hogy a Vállalkozó átlátható szervezetnek minősül.
   2. A Vállalkozó tudomásul veszi, hogy a Megrendelő nem köthet vele érvényesen visszterhes szerződést, illetve a létrejött ilyen szerződés alapján nem teljesíthet kifizetést, amennyiben a Vállalkozó nyilatkozata ellenére nem minősül átlátható szervezetnek.
   3. A Felek rögzítik, hogy a Megrendelő jelen pont szerinti feltétel ellenőrzése céljából, a jelen Szerződésből eredő követelések elévülésig jogosult a Vállalkozó átláthatóságával összefüggő adatokat kezelni.
   4. A Vállalkozó – képviselője útján – a jelen pont szerinti nyilatkozatban foglaltak változása esetén arról haladéktalanul köteles a Megrendelőt tájékoztatni.
2. **Titoktartás**
   1. A Felek üzleti titokként kezelnek minden olyan adatot és információt, amely a jelen Szerződés teljesítése során jut tudomásukra a másik Félről.
   2. A jelen Szerződés aláírásával mindkét Fél tudomásul veszi és vállalja, hogy valamennyi, a jelen Szerződés kapcsán birtokába jutott információt megőriz és nem ad tovább harmadik személynek a másik Fél előzetes írásbeli jóváhagyása és külön titoktartási megállapodás megkötése nélkül.
   3. A Vállalkozó a Megrendelő előzetes írásbeli hozzájárulása nélkül nem használhat, vagy tárhat fel semmilyen információt harmadik személy felé a Megrendelőről, jelen Szerződés tartalmáról, a munkavégzés során tudomására jutott információkról, adatokról, hacsak azt nem a jelen Szerződés teljesítése érdekében teszi. Ebben az esetben - az információ átadását megelőzően - a Vállalkozó a harmadik személlyel külön titoktartási megállapodást köteles kötni.

A jelen Szerződés fenti pontjában foglaltakat nem kell alkalmazni, ha az információ átadására bíróság vagy hatóság, ügykörében eljárva szólítja fel a Vállalkozót.

* 1. Ha a Vállalkozó titoktartási kötelezettségét felróható módon megszegi, és ezzel kárt okoz, átalány-kártérítésként 2.000.000.- Ft, azaz kettőmillió forint összeget köteles megfizetni a Megrendelőnek.
  2. A titoktartásra vonatkozó kötelezettségek a jelen Szerződés hatályának megszűnését követően is fennmaradnak.
  3. A Vállalkozó jogosult a jelen Szerződést –tartalmának felfedése nélkül – a teljesítés igazolás Megrendelő általi kiállítását követően referenciaként felhasználni.

1. **Jogviták rendezése**
   1. A Felek törekednek arra, hogy a jelen Szerződéssel kapcsolatban közöttük felmerülő vitás kérdéseket vagy nézeteltéréseket nem formalizált tárgyalások útján rendezzék.
   2. Amennyiben a tárgyalások kezdetétől számított 15 napon belül a Megrendelő és a Vállalkozó nem tudják békés úton rendezni a Szerződés kapcsán jelentkező vitás kérdéseket, úgy Felek hatáskörtől függően alávetik magukat Veszprémi Járásbíróság, vagy a Veszprémi Törvényszék kizárólagos illetékességének.
2. **Záró rendelkezések**
   1. A Vállalkozó a kivitelezéssel kapcsolatban nyilvános közleményre és reklámok kihelyezésére csak a Megrendelő beleegyezésével jogosult.

Vállalkozó a munkaterületen kívül felvonulási építményt, anyagdepóniát csak a területileg illetékes önkormányzat vonatkozó rendelete szerint létesíthet.

* 1. Jelen Szerződésben nem szabályozott kérdésekben különösen, de nem kizárólagosan a Kbt., a Ptk., valamint a 322/2015. (X. 30.) Kormányrendelet, illetve a jelen Szerződésben hivatkozott egyéb jogszabályok vonatkozó rendelkezései az irányadók.
  2. Jelen Szerződésre a magyar jog az irányadó.

Jelen Szerződést a Felek elolvasás és értelmezés után, mint akaratukkal mindenben megegyezőt jóváhagyólag írták alá.

Melléklet:

1. számú melléklet: Közbeszerzési Eljárás Iratanyaga
   1. számú melléklet: Felhívás (fizikailag nem kerül csatolásra)
   2. számú melléklet: Közbeszerzési Dokumentumok (fizikailag nem kerül csatolásra)
   3. számú melléklet: Ajánlat (fizikailag nem kerül csatolásra)
2. számú melléklet: Műszaki leírás
3. számú melléklet: Árazott költségvetés
4. számú melléklet: Pénzügy ütemterv (a Szerződés aláírását követően kerül átadásra)
5. számú melléklet: Műszaki ütemterv (a Szerződés aláírását követően kerül átadásra)
6. számú melléklet: Megrendelő kapcsolattartásra jogosult képviselői
7. számú melléklet: Vállalkozó kapcsolattartásra jogosult képviselői
8. számú melléklet: A külföldi adóilletőségű Vállalkozónak a Kbt. 136. § (2) bekezdésében foglaltak alapján adott arra vonatkozó meghatalmazása, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül (Kizárólag külföldi adóilletőségű Vállalkozó esetén)

|  |  |
| --- | --- |
| Kelt: Nemesvámos, 2019. július ….. | Kelt: Nemesvámos, 2019. július ….. |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Nemesvámos Község Önkormányzata** | **……………………………………….** |
| Sövényházi Balázs,  polgármester | ………………………………………,  ……………………………………… |
| - Megrendelő - | - Vállalkozó - |